**Трет јавен состанок на Агенцијата за аудио и аудиовизуелни медиумски услуги за 2025**

**Добиени ставови и мислења од присутните учесници**

**24.09.2025 година**

На 24 септември, Агенцијата за аудио и аудиовизуелни медиумски услуги го одржа третиот јавен состанок за 2025 година, на кој директорот д-р Зоран Трајчевски направи пресек на реализираните активности согласно Годишната програма за работа во изминатите три месеци. На состанокот беа презентирани и наодите од Анализата на пазарот на аудио и аудиовизуелни медиумски услуги за 2024 година.

На крајот од состанокот беше отворена дискусија на која присутните имаа можност да постават прашања и да дадат свои коментари.

# Панел дискусија

**Катерина Нешкова од Сител Телевизија** постави прашање во врска со Нацрт-Упатството за радиодифузерите за Локалните избори 2025 кое го усвои Советот на Агенцијата на 11та седница одржана на 24 септември, на кое одредени политички партии имале забелешки дека не се застапени во платеното политичко рекламирање. Посочи дека политичките партии Левица и Знам, иако се парламентарни партии со пратенички групи односно имаат над пет пратеници не добиваат право на платено политичко рекламирање за разлика од други партии коишто имаат помалку пратеници, а ќе добијат некоја минута на телевизиите и на порталите. Постави прашање бидејќи се работи за Нацрт документ, дали има простор за корекција.

# Директорот на Агенцијата за аудио и аудиовизуелни медиумски услуги, д-р Зоран Трајчевски посочи дека Нацрт-Упатството е изработено на овој начин, бидејќи е таков Изборниот законик. Додаде дека овој документ е донесен во заедничка координација и консултација со сите четири институции коишто се задолжени за спроведување на изборниот процес - Државната изборна комисија, Државниот завод за ревизија и Државната комисија за спречување на корупција. Бидејќи беше констатирано дека постојат недоречености и слабости во Изборниот законик АВМУ, ДИК, ДКСК и ДЗР го известија претседателот на Собранието на РСМ за овие недоречености. Истакна дека самиот процес на измени на Изборниот законик беше блокиран, и Советот и директорот на АВМУ немаа друга можност освен да го почитуваат Законот таков како што е сега во моментов. Категоријата на двете партии коишто имаат шест пратеници и имаат пратеничка група во Собранието на РСМ не е дефинирана во Законот, односно не постои таква категорија во актуелниот Изборен законик, а измена на Упатството без промена на Изборниот законик не е возможно. Додаде дека и Агенцијата не е среќна што е тоа така, меѓутоа Законот е таков каков што е и АВМУ мора да го почитува.

# Катерина Нешкова од Сител Телевизија дополнително побара објаснување во врска со времето за платено политичко рекламирање на интернет порталите.

**Директорот на Агенцијата за аудио и аудиовизуелни медиумски услуги, д-р Зоран Трајчевски** појасни дека Агенцијата не доделува пари за платено политичко рекламирање и дека Агенцијата утврдува време за платено политичко рекламирање само кај радиодифузерите. Додаде дека во однос на интернет порталите целосно е надлежна Државната изборна комисија.

**Прилог: Листа на присутни учесници на јавниот состанок**

|  |  |  |
| --- | --- | --- |
| **Листа на присутни учесници на третиот јавен состанок за 2025 година** | | |
| **бр.** | **Име и презиме** | **Институција/Организација** |
| 1 | д-р Зоран Трајчевски | Агенција за аудио и аудиовизуелни медиумски услуги |
| 2 | м-р Зириета Хајро Јајага |
| 3 | Афрона Врзиволи |
| 4 | Петар Џуровски |
| 5 | Цветанка Миновска |
| 6 | м-р Гордана Мајнова |
| 7 | м-р Драгица Љубевска |
| 8 | д-р Ивана Стојановска |
| 9 | м-р Билјана П. Парлеева |
| 10 | Бурим Хамиди |
| 11 | Катерина Митре |
| 12 | м-р Магдалена Довлева Дaвидовска |
| 13 | Сергеј Тодороски |
| 14 | м-р Тања Лазороска |
| 15 | Антонета Шабани |
| 16 | Атанас Киров |
| 17 | м-р Сања Фипиповска |
| 18 | Атила Мемед |
| 19 | Ирена Игњатовска |
| 20 | м-р Александар Џуваревиќ |
| 21 | Симе Златески |
| 22 | м-р Арѓенд Џелили |
| 23 | Јетон Исмаили |
| 24 | Нермин Кастрати |
| 25 | м-р Горјан Шекеринов |
| 26 | Цветанка Митревска |
| 27 | Весна Симоновска |
| 28 | м-р Саше Петрушевски |
| 29 | м-р Ивана Никиќ |
| 30 | м-р Ивона Муфишева |  |
| 31 | ОДИХР | Кира Гутникова |
| 32 | ЗНМ | Верче Тодоровска Костовска |
| 33 | ЗНМ | Милан Спировски |
| 34 | ТВ Шења | Самир Мустафа |
| 35 | Македонски Телеком | Вера Самарџиева |
| 36 | ТВ Сител | Катерина Нешкова |
| 37 | Радио Јон | Дејан Стојановиќ |
| 38 | Радио Зона М-1 | Марјан Тасевски |
| 39 | Здружение за унапредување на образованието КОНЕДУ Глобал | Ола Самарџиќ Јанкова |
| 40 | ЦРМ | Дејан Георгиевски |
| 41 | Македонски Телеком | Благој Христов |
| 42 | Совет на Европа | Александра Богдановска |
| 43 | ОДИХР | Христина Панева |